Motoris vas wat glo dier in wildtuin doodry(Argieffoto: Pixabay) ŉ Motoris is oor die naweek in die Krugerwildtuin in hegtenis geneem nadat ŉ jagluiperd doodgery is. Volgens SANParke is die motoris Vrydagaand in hegtenis geneem ná die voorval wat naby Punda Maria plaasgevind het. “In dié stadium is daar nog onduidelikheid oor wat presies gebeur het, maar veldwagters van Vlakteplaas was op die toneel van die ongeluk. Die motoris is aan die polisie oorgelewer en ŉ saak is aanhangig gemaak.” SANParke het ŉ beroep op besoekers gedoen om ekstra waaksaam te wees en die spoedbeperking in die parke na te kom.